
R O M Â N I A                                                                                                                                                                                                                    
JUDEŢUL TIMIŞ
ORAŞUL DETA
P R I M A R

Nr. 2823/17.03.2026                                                                                           

REFERAT DE APROBARE
a proiectului de hotărâre privind aprobarea listelor de priorități pentru  repartizarea locuințelor construite pentru specialiști din sănătate, destinate închirierii, realizate de către Agenția Națională pentru Locuințe.
Având în vedere prevederile art. 15, alin. (2) din Normele metodologice pentru punerea în aplicare a Legii nr. 152/1998 privind înființarea Agenției Naționale pentru Locuințe, aprobate prin Hotărârea Guvernului nr. 962/2001, cu modificările şi completările ulterioare, care prevede că „Lista de priorităţi prevăzută la alin. (1) se reface ori de câte ori este cazul, dacă în anul respectiv urmează să se finalizeze şi să se repartizeze locuinţe noi pentru tineri, destinate închirierii, dacă titularii cererilor de locuinţe înscrişi în lista aprobată iniţial nu mai îndeplinesc criteriile de acces la locuinţă sau dacă există locuinţe pentru tineri rămase vacante. Pentru refacerea listei de priorităţi se iau în considerare cererile depuse până la sfârşitul lunii anterioare aprobării acesteia.”,
Ținând seama de faptul că listele de priorități existente s-au epuizat, în urma eliberării unui apartament pentru specialiști din sănătate, am iniţiat proiectul de hotărâre privind aprobarea noilor listelor de priorităţi pentru repartizarea locuinţelor construite pentru tineri specialiști din sănătate, destinate închirierii, realizate de către Agenţia Naţională pentru Locuinţe, pe care îl propun spre adoptare. 
PRIMAR,

Ec. Petru ROMAN

